**КРИТЕРИИ ЗА ПОДБОР НА ЛЕКАРИ – СПЕЦИАЛИЗАНТИ И ЛЕКАРИ ПО ДЕНТАЛНА МЕДИЦИНА – СПЕЦИАЛИЗАНТИ, ЧИЕТО ОБУЧЕНИЕ МОЖЕ ДА БЪДЕ ФИНАНСИРАНО ПО ПРОЕКТ**

**BG05M9OP001-1.015-0001 „СПЕЦИАЛИЗАЦИЯ В ЗДРАВЕОПАЗВАНЕТО”**

Съгласно изискванията за кандидатстване по проект BG05M9OP001-1.015-0001 „Специализация в здравеопазването” специализантите, чието обучение за придобиване на специалност може да бъде финансирано по проекта, следва да отговарят на следните критерии:

1. Да притежават образователно-квалификационна степен „магистър” по специалност „медицина” или „дентална медицина“ и придобита професионална квалификация „лекар”, съответно „лекар по дентална медицина“.
2. Да:
   1. Имат сключен договор за обучение за придобиване на специалност в системата на здравеопазването **на място, финансирано от друг източник** по реда на Наредба № 34 от 2006 г. за придобиване на специалност в системата на здравеопазването (отм., ДВ, бр. 7 от 2015 г.) по специалност, различна от специалностите Анестезиология и интензивно лечение, Обща и клинична патология, Педиатрия, Спешна медицина, Инфекциозни болести и Неонатология, за които Министерството на здравеопазването заплаща стойността на теоретичното и практическото обучение, **и**

към момента на кандидатстването по проекта да продължават обучението си на място, финансирано от друг източник при условията на отменената Наредба № 34 от 2006 г. за придобиване на специалност в системата на здравеопазването,

**ИЛИ**

* 1. Да се обучават за придобиване на специалност по реда на Наредба № 1 от 22.01.2015 г. за придобиване на специалност в системата на здравеопазването и да:
     1. са български граждани, граждани на държави – членки на Европейския съюз, на другите държави от Европейското икономическо пространство и на Швейцария или чужденци, които имат разрешено дългосрочно или постоянно пребиваване в Република България, лица с предоставен статут на бежанец, хуманитарен статут или с предоставено право на убежище и чужденци от българска народност;
     2. не се обучават на места, за които държавата финансира обучението по чл. 40, ал. 1 и/или чл. 41, ал. 1 на Наредба № 1.

1. Да приключват обучението си за придобиване на специалност **не по-късно от 30.11.2020 г.**
2. Критерий, осигуряващ предимство е кандидатът да е бил обект на подкрепа в рамките на проект BG051PO001-6.2.18-0001 „Нови възможности за лекарите в България“ на Министерство на здравеопазването, финансиран по схема BG051PO001-6.2.18 на Оперативна програма „Развитие на човешките ресурси 2007 – 2013г.“

В подбора вземат участие специализанти, регистрирали се и подали в интернет сайта на проекта [www.specializanti-mh.info](http://www.specializanti-mh.info) коректно попълнено заявление за кандидатстване за финансиране по проект BG05M9OP001-1.015-0001 „Специализация в здравеопазването” по образеца, публикуван на интернет страницата на проекта и приложили посочените в него документи.